VERTROOSTING IN KRISISSE - Afrikanervolksparty
Gepubliseer op 25 Junie 2011 | Geskryf deur Redaksie | | Trefslae: 6240
Hy gee nie eers in sy gelykenis vir die ryk man 'n naam nie. Want hy is nie vir Hom so belangrik nie. Maar vir Lasarus gee hy 'n naam. En ook nie enige naam nie. Hy gee hom die naam van die vriend van Hom wat Hy uit die dood opgewek het; die naam Lasarus.
Lasarus het swaar gekry op aarde. Hy het baie krisisse gehad. Hy het getreur. Maar hy het sy vertroosting in die hemel gekry. Hy is met sy dood deur die engele weggedra na die boesem van Abraham. In teenstelling met hom is die ryk man wat geen krisis geken het op aarde nie, met sy dood na die hel. Nou treur hy weer sonder enige hoop. Is u lewe ook besaai met krisisse? Plaas u vertroue in God. Hy sal vertroos. Hy gee nie net vertroosting op aarde nie, Hy skenk ook die ewige lewe as troos. Salig is diegene wat treur, wat krisisse het, wat swaarkry, want hulle sal vertroos word. Lê u bekommernisse in Jesus se hande neer. Hy gee vertroosting.